hu hu es hu hu hu hu fi hu hu hu hu hu hu en es zh ru hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu en hu en
Alapszabály – 7. Az egyesület határozathozatali rendje és képviselete – ABFA
7.1.1. A tagok a döntéshozó szerv ülésén szavazással hozzák meg határozataikat.
7.1.2. A határozat meghozatalakor nem szavazhat az,
akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
akivel a határozat szerint szerződést kell kötni;
aki ellen a határozat alapján pert kell indítani;
akinek olyan hozzátartozója érdekelt a döntésben, aki nem tagja az egyesületnek;
aki a döntésben érdekelt más szervezettel többségi befolyáson alapuló kapcsolatban áll; vagy
aki egyébként személyesen érdekelt a döntésben.
7.1.3. A tagok határozatukat a határozatképesség megállapításánál figyelembe vett szavazatok többségével hozzák meg. Határozathozatalhoz minimálisan a törvény által előírt szótöbbség szükséges.
7.1.4. A 3.5. pont és alpontjai értelmében bizonyos esetekben meghatározott szótöbbséggel kell határozatot hozni.
7.2. A jegyzőkönyvek és a határozatok tára
Az egyesület valamennyi szervének üléséről jegyzőkönyvet kell készíteni. A jegyzőkönyvet elnökségi ülés esetén az elnökség (jelenlévő) tagjai, taggyűlés esetén a levezető elnök, a jegyzőkönyvvezető és két tanú írja alá. Az elnökség és a közgyűlés döntéseit határozatba foglalja.
A határozatokat a határozatok tárában kell nyilvántartani vagy az azokat tartalmazó jegyzőkönyveket kell őrizni. A határozatok az „1/2015. (III. 13.) elnökségi határozat” mintára kapják megnevezésüket, sorszám/év (dátum) testület határozat formában.
A jegyzőkönyvnek – ha a határozatokat nem foglalják külön dokumentumba – tartalmaznia kell az üléseken elfogadott határozatok pontos szövegét.
7.3. Az egyesület képviselete
Az egyesületet az elnök általánosan és önállóan képviseli.
Alapszabály: 1 – 2 – 3 – 4 – 5 – 6 – 7 – 8 – 9 – 10 – 11
Copyright © 2015–2022. Ad Hoc Budapest Fotográfiai Alkotóműhely.
Minden jog fenntartva. All rights reserved.